CELEX: 62013TN0585
Language: hu
Date: 2013-11-08 00:00:00
Title: T-585/13. sz. ügy: 2013. november 8-án benyújtott kereset — H.P. Gauff Ingenieure kontra OHIM — Gauff (Gauff JBG Ingenieure)

25.1.2014   
            
            
               HU
            
            
               Az Európai Unió Hivatalos Lapja
            
            
               C 24/27
            
         2013. november 8-án benyújtott kereset — H.P. Gauff Ingenieure kontra OHIM — Gauff (Gauff JBG Ingenieure)
   (T-585/13. sz. ügy)
   2014/C 24/48
   A keresetlevél nyelve: német
   
      Felek
   
   
      Felperes: H.P. Gauff Ingenieure GmbH & Co. KG — JBG (Nürnberg, Németország) (képviselő: G. Schneider-Rothhaar ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Gauff GmbH & Co. Engineering KG (Nürnberg, Németország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az OHIM első fellebbezési tanácsának 2013. szeptember 5-én, az R 596/2013-1. sz. ügyben hozott, megtámadott határozatát hozott határozatát;
            
         
               —
            
            
               utalja vissza az ügyet az OHIM elé azzal a javaslattal, hogy biztosítsa az eredeti állapot helyreállítását;
            
         
               —
            
            
               az OHIM-ot kötelezze az eljárás költségeinek viselésére, beleértve a fellebbezési eljárás során felmerült költségeket is.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a 9., 11., 19., 36., 37., 39., 40., 41. és 42. osztályba tartozó árukra és szolgáltatásokra vonatkozó „Gauff JBG Ingenieure” ábrás védjegy — 9 992 967. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a Gauff GmbH & Co. Engineering KG.
   
      A hivatkozott védjegy vagy megjelölés: a 9., 16., 35., 36., 37., 39., 40., 41., 42. és 44. osztályba tartozó árukra vonatkozó „Gauff” német szóvédjegy, és közösségi védjegy, valamint a „GAUFF” német ábrás védjegy és közösségi ábrás védjegy.
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács az eredeti állapot helyreállítása iránti kérelmet elutasította, és elutasította a fellebbezést mint elfogadhatatlant.
   
      Jogalapok: a 207/2009 rendelet 81. cikkének megsértése.